Veiko Ratas

Veiko Ratas (sündinud 22. jaanuaril 1978) on eesti võistlustantsija, neljakordne Eesti meister standardtantsudes (2003, 2006, 2008, 2009). 

Maailma jooksvas edetabelis standardtantsude oli ta 2008. aasta 1. jaanuari seisuga 42. kohal.

Haridus ja koolitus
Ratas alustas tantsimist 1983. aastal Tartu tantsuklubis Stiil ja on rahvusvahelise S-klassi tantsija alates 1996. aastast. 2002. aastal lõpetas ta Tartu Ülikooli majandusteaduskonna rahvamajanduse erialal.

Alates oktoobrist 2009 on ta elukutseline võistlustantsija.

Töö tantsuõpetajana
Algajaid lapsi on Veiko Ratas juhendanud alates 1995. aastast. Aastatel 1996–1999 oli ta Tartu Tantsuklubi Stiil võistlustantsijate juhendaja. Alates 1999. aastast on Ratas Tantsuklubi Tango peatreener, juhendades nii võistlus- kui ka harrastustantsijaid. 2002. aastal tegi ta läbi Eesti Tantsuõpetajate Liidu kutselise tantsusporditreeneri koolituse, 2012. aastal sai võistlustantsu treeneri EKR 6. taseme kutsetunnistuse.

Paremad tulemused

Elukutselise võistlustantsijana
 2011 – maailmameistrivõistluste 11. koht (IDSF PD)
 2010 – Euroopa meistrivõistluste 13. koht (WDC)
 2010 – German Open Championship 3. koht Rising Star ST 
 2010 – maailmameistrivõistluste 11. koht (IDSF PD)
 2010 – Euroopa meistrivõistluste 7. koht (IPDSC)
 UK Open Rising Star 11. koht

Harrastustantsijana
 Alates 1991. aastast jõudnud Eesti meistrivõistlustel finaali 18 korral (ST, LA ja 10-tantsus)
 Eesti meistrivõistlustel saavutanud: 1. koht 2009, 2008, 2006 ja 2003 ST-tantsudes (partner Helena Kruusamäe); 2. koht 2007, 2005, 2004, 2002 ST-tantsudes; 1993, 1991 (ST-tantsudes, partner Kairi Paamaga (Kalvet)
 Maailmameistrivõistlustel osalenud 6. korral, parim tulemus 26. koht (2005)
 Euroopa meistrivõistlustel osalenud 7. korral, parim tulemus 20. koht (2006)
 Põhjamaade meistrivõistlustel osalenud 5 korral, parim tulemus 4. koht (2006 ja 2005)
 Euroopa Liidu meistrivõistlustel saavutanud 6. koha (2006)
 2008 – German Open Championship Rising Star ST 3. koht
 Maailma jooksvas edetabelis parim koht 42. kohal (1. jaanuar 2008, edetabelis u 2800 paari)
 2010, 2009, 2008, 2007, 2006 ja 2002 – Tartu parim tantsupaar

Isiklikku
Tema tantsupartner ja elukaaslane on olnud võistlustantsija Helena Liiv-Kruusamäe.

2014. aasta augustil Veiko Ratas abiellus, abikaasa Liina on samuti tantsija.

Viited

Eesti tantsijad
Eesti tantsupedagoogid
Sündinud 1978